Na temelju članka 17. stavka 1. Zakona o sustavu civilne zaštite (Narodne novine 82/15, 118/18, 31/20 i 20/21 ) i članka 30. Statuta općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće općine Vladislavci na svojoj 10. sjednici održanoj dana 17. prosinca 2021. godine, donosi

**Analizu stanja sustava civilne zaštite**

**na području Općine Vladislavci za 2021. godinu**

**UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

Sustav civilne zaštite redovno djeluje putem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite.

Reagiranje operativnih snaga sustava civilne zaštite nastavlja se na djelovanje žurnih službi i redovnih snaga jedinica lokalne i područne (regionalne) samouprave kada one svojim sposobnostima nisu u mogućnosti spriječiti nastanak i/ili razvoj velike nesreće i katastrofe.

Predstavničko tijelo, na prijedlog izvršnog tijela jedinice lokalne i područne (regionalne) samouprave, izvršava sljedeće zadaće:

– u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine

– donosi procjenu rizika od velikih nesreća

– donosi odluku o određivanju pravnih osoba od interesa za sustav civilne zaštite

– donosi odluku o osnivanju postrojbi civilne zaštite

– osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

Izvršno tijelo jedinice lokalne samouprave izvršava sljedeće zadaće:

– donosi plan djelovanja civilne zaštite

– donosi plan vježbi civilne zaštite

– priprema i dostavlja predstavničkom tijelu prijedlog odluke o određivanju pravnih osoba od interesa za sustav civilne zaštite i prijedlog odluke o osnivanju postrojbi civilne zaštite

– kod donošenja godišnjeg plana nabave u plan uključuje materijalna sredstva i opremu snaga civilne zaštite

– donosi odluke iz svog samoupravnog djelokruga radi osiguravanja materijalnih, financijskih i drugih uvjeta za financiranje i opremanje operativnih snaga sustava civilne zaštite

– odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite

– izrađuje i dostavlja predstavničkom tijelu prijedlog procjene rizika od velikih nesreća i redovito ažurira procjenu rizika i plan djelovanja civilne zaštite

– osigurava uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša

– osigurava uvjete za raspoređivanje pripadnika u postrojbe i na dužnost povjerenika civilne zaštite te vođenje evidencije raspoređenih pripadnika

– osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite

– uspostavlja vođenje evidencije stradalih osoba u velikim nesrećama i katastrofama. Izvršno tijelo jedinice lokalne i područne (regionalne) samouprave koordinira djelovanje operativnih snaga sustava civilne zaštite osnovanih za područje te jedinice u velikim nesrećama i katastrofama uz stručnu potporu nadležnog stožera civilne zaštite.

Izvršno tijelo jedinice područne (regionalne) samouprave, pored navedenih poslova donosi vanjski plan zaštite i spašavanja u slučaju nesreća koje uključuju opasne tvari, u roku od godine dana od dana primitka odluke Državne uprave o obvezi izrade vanjskog plana za postrojenje ili industrijsku zonu.

1. **STANJE SUSTAVA CIVILNE ZAŠTITE**

U 2021.g. poduzeto je sljedeće:

* Donesen je Plan vježbi civilne zaštite
* Donesen je Plan operativne provedbe programa aktivnosti u provedbi posebnih mjera zaštite od požara u 2021. godini
* Stožer civilne zaštite i operativne snage civilne zaštite operativno su poduzimali mjere vezne za suzbijanje epidemije uzrokovane virusom SARS-CoV-2
* Osnovana je postrojba civilne zaštite opće namjene Općine Vladislavci
1. **CIVILNA ZAŠTITA: (stožer zaštite i spašavanja, tim CZ opće namjene)**

Dana 17. ožujka 2020. aktiviran je Stožer civilne zaštite Općine Vladislavci, sa svrhom poduzimanja mjera za suzbijanje epidemije uzrokovane virusom SARS-CoV-2. Stožer je osnovan Odlukom Općinskog načelnika iz 2021. godine.

Nakon redovnih izbora u svibnju 2021. godine, općinski načelnik je 14. lipnja 2021. godine sukladno članku 24. Zakona o sustavu civilne zaštite („Narodne novine“ broj 82/15, 118/18, 31/20,20/21) i članku 5. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ broj 126/19 i 17/20) donio je Odluku o osnivanju Stožera civilne zaštite. Odluka je objavljena u „Službenom glasniku“ broj 7/21.

Novo imenovani Stožer civilne zaštite Općine Vladislavci provodio je sve odluke i naložene mjere koje je donio Stožer civilne zaštite Republike Hrvatske i Stožer civilne zaštite Osječko-baranjske županije. Sjednice su se održavale redovito.

Glavnina aktivnosti Stožera civilne zaštite bila je usmjerena na provedbu odluka i mjera za suzbijanje epidemije uzrokovane virusom SARS-CoV-2.

* 1. **Postrojba civilne zaštite opće namjene**

Postrojba Civilne zaštite opće namjene osnovana je još 2012. godine, analizom Odluke o osnivanju utvrđeno je da više trećine članova postrojbe civilne zaštite opće namjene odselilo s područja Općine Vladislavci. Godišnjim planom bilo je planirano donošenje nove odluke o postrojbi civilne zaštite.

Na 34. sjednici Općinskog vijeća održanoj 9. ožujka 2021. godine donesena je Odluka o osnivanju postrojbe civilne zaštite opće namjene Općine Vladislavci. Odluka je objavljena u „Službenom glasniku“ broj 3/21.

Postrojba se sastoji od upravljačke skupine i dvije operativne skupine.

U 2021. godini predlaže se izvršiti ažuriranje i donošenje nove odluke o postrojbi civilne zaštite opće namjene. Upravljačka skupina sastoji se od dva pripadnika, a svaka operativna skupina sastoji se od osam (8) pripadnika. Svaka operativna skupina ima svoga voditelja. Mobilizacija pripadnika postrojbe civilne zaštite opće namjene Općine Vladislavci obavljena je 16. lipnja 2021. godine. Postrojbe civilne zaštite opće namjene Općine Vladislavci spremna je za poduzimanje svih zakonom propisanih zadaća.

* 1. **Povjerenici civilne zaštite**

Predviđeni su povjerenici civilne zaštite za sva tri naselja na području Općine Vladislavci. Odluka o imenovanju povjerenika civilne zaštite donijeta je u 2017. godini. Povjerenici su aktivno uključeni u provođenje mjera odluka za suzbijanje epidemije uzrokovane virusom SARS-CoV-2.

**2.3. Opremanje i razvoj sustava civilne zaštite Općine Vladislavci**

Nabave provedene u analiziranom razdoblju omogućile su provedbu aktivnosti i mjera u cilju suzbijanja epidemije bolesti COVID-19 uzrokovane virusom SARS CoV-2 te ublažavanje njenih štetnih posljedica. Zbog epidemiološke situacije nabavljena je i sljedeća osobna zaštitna oprema: jednokratne zaštitne rukavice, jednokratne maske , dezinfekcijska sredstva.

1. **PREVENTIVA**

Donesena je Procjena rizika od velikih nesreća za područje Općine Vladislavci i Plan djelovanja civilne zaštite.

1. **VATROGASTVO**

Za redovnu djelatnost DVD-a na području Općine Vladislavci (DVD Vladislavci, DVD Hrastin, te VZ Osijek), sukladno članku 45. Zakona o vatrogastvu, u proračunu za 2021. godinu ostvarena su sredstva u iznosu od 200.000,00 kn za obavljanje redovne djelatnosti, te iznos od 93.750,00 kuna kapitalne donacije za nabavku kombi vozila za DVD Vladislavci.

Dobrovoljna vatrogasna društva, osim obavljanja svojih primarnih zadaća, bila su aktivno uključena u provođenje mjera odluka i mjera za suzbijanje epidemije uzrokovane virusom SARS-CoV-2.

**ZAKLJUČAK**

Temeljem analize sustava civilne zaštite može se zaključiti da je Općina Vladislavci donijela sve akte, procjene i planove sukladno odredbama Zakona o sustavu civilne zaštite.

Sve operativne snage bile su aktivno uključene vezano uz provođenje i nadzor nužnih epidemioloških mjera vezanih uz sprječavanje Covid-19 virusa.

U 2022. godini potrebno je postrojbu civilne zaštite opće namjene Općine Vladislavci educirati te opremiti propisanom opremom.

I nadalje je potrebno provođenje odluka i mjera za suzbijanje epidemije uzrokovane virusom SARS-CoV-2, te kroz Proračun Općine Vladislavci osigurati potrebna financijska sredstva za realizaciju navedenih zadaća.

Klasa: 810-03/21-01/07

URBROJ: 2158/07-01-21-02

Vladislavci, 17. prosinca 2021.

Predsjednik

Općinskog vijeća

Krunoslav Morović

IZVOD IZ REALIZACIJE PRORAČUNA OPĆINE VLADISLAVCI

o visini planiranih i ostvarenih sredstava

za organizaciju i razvoj sustava civilne zaštite u 2021. godini

|  |  |  |
| --- | --- | --- |
| NAZIV POZICIJE | PLANIRANO | OSTVARENO |
| Djelovanje dobrovoljnih vatrogasnih društava | 380.000,00 | 200.000,00 |
| Sufinanciranje rada JPVP Čepin – decentralizirana sredstva | 17.600,00 | 17.600,00 |
| Redovan rad Hrvatskog crvenog križa | 26.253,91 | 6.345,33 |
| Sredstva za potrebe civilne zaštite | 45.000,00 | 45.000,00 |
| Sufinanciranje prostornih uvjeta DVD-ova | 40.855,00 | 30.000,00 |
| **UKUPNO:** | **509.708,91** | **298.945,33** |